Comunicat de presă: **Comisia Europeană a lansat cel de-al doilea apel de propuneri de proiecte finanțate în cadrul programului ”Europa Digitală”**

**București, 25 februarie 2022**

Comisia Europeană a lansat pe 22 februarie 2022 cel de-al doilea apel de propuneri de proiecte finanțate în cadrul **Programului Europa Digitală**, care urmează adoptării programelor de lucru și primului apel de proiecte lansat în noiembrie 2021.

Apelul se adresează companiilor, organizațiilor și administrațiilor publice din statele membre ale UE, din țările AELS/SEE, precum și entităților din alte țări asociate acestui program.

În cadrul acestei finanțări se vor investi peste 249 de milioane de euro în mai multe domenii: baze de date, infrastructura europeană blockchain, cursuri de formare pentru competențe digitale avansate, soluții digitale pentru servicii guvernamentale mai performante, proiecte privind utilizarea inteligenței artificiale (AI) pentru combaterea criminalității și facilități de testare a eficacității inteligenței artificiale în domeniile: producție, alimentație, sănătate și comunități inteligente.

Suplimentar, o finanțare în valoare de 43 de milioane de euro sub formă de granturi va sprijini dezvoltarea securității cibernetice în domeniul sănătății, precum și înființarea unei rețele de centre care să ajute statele membre să pună în aplicare legislația UE relevantă în materie de securitate cibernetică.

**Termenul limită** pentru depunerea de proiecte este **17 mai 2022**.

Alte apeluri de proiecte în cadrul Programului Europa Digitală vor fi lansate în vara anului 2022.

**Pentru mai multe detalii referitoare la acest apel de proiecte, puteți accesa următoarele linkuri:**

* DIGITAL-2022-CLOUD-AI-02  (Cloud Data and TEF) [Link](https://ec.europa.eu/info/funding-tenders/opportunities/portal/screen/opportunities/topic-search;callCode=DIGITAL-2022-CLOUD-AI-02;freeTextSearchKeyword=;matchWholeText=true;typeCodes=1,0;statusCodes=31094501,31094502,31094503;programmePeriod=2021%20-%202027;programCcm2Id=43152860;programDivisionCode=null;focusAreaCode=null;destination=null;mission=null;geographicalZonesCode=null;programmeDivisionProspect=null;startDateLte=null;startDateGte=null;crossCuttingPriorityCode=null;cpvCode=null;performanceOfDelivery=null;sortQuery=sortStatus;orderBy=asc;onlyTenders=false;topicListKey=topicSearchTablePageState) către Portalul de finanțare și licitații
* DIGITAL-2022-TRAINING-02 (Digital Training) [Link](https://ec.europa.eu/info/funding-tenders/opportunities/portal/screen/opportunities/topic-search;callCode=DIGITAL-2022-TRAINING-02;freeTextSearchKeyword=;matchWholeText=true;typeCodes=1,0;statusCodes=31094501,31094502,31094503;programmePeriod=2021%20-%202027;programCcm2Id=43152860;programDivisionCode=null;focusAreaCode=null;destination=null;mission=null;geographicalZonesCode=null;programmeDivisionProspect=null;startDateLte=null;startDateGte=null;crossCuttingPriorityCode=null;cpvCode=null;performanceOfDelivery=null;sortQuery=sortStatus;orderBy=asc;onlyTenders=false;topicListKey=topicSearchTablePageState) către Portalul de finanțare și licitații
* DIGITAL-2022-DEPLOY-02 (Accelerating best use of technologies) [Link](https://ec.europa.eu/info/funding-tenders/opportunities/portal/screen/opportunities/topic-search;callCode=DIGITAL-2022-DEPLOY-02;freeTextSearchKeyword=;matchWholeText=true;typeCodes=1,0;statusCodes=31094501,31094502,31094503;programmePeriod=2021%20-%202027;programCcm2Id=43152860;programDivisionCode=null;focusAreaCode=null;destination=null;mission=null;geographicalZonesCode=null;programmeDivisionProspect=null;startDateLte=null;startDateGte=null;crossCuttingPriorityCode=null;cpvCode=null;performanceOfDelivery=null;sortQuery=sortStatus;orderBy=asc;onlyTenders=false;topicListKey=topicSearchTablePageState) către Portalul de finanțare și licitații
* DIGITAL-2022-CYBER-02 (Cybersecurity and Trust[) Link](https://ec.europa.eu/info/funding-tenders/opportunities/portal/screen/opportunities/topic-search;callCode=DIGITAL-2022-CYBER-02;freeTextSearchKeyword=;matchWholeText=true;typeCodes=1,0;statusCodes=31094501,31094502,31094503;programmePeriod=2021%20-%202027;programCcm2Id=43152860;programDivisionCode=null;focusAreaCode=null;destination=null;mission=null;geographicalZonesCode=null;programmeDivisionProspect=null;startDateLte=null;startDateGte=null;crossCuttingPriorityCode=null;cpvCode=null;performanceOfDelivery=null;sortQuery=sortStatus;orderBy=asc;onlyTenders=false;topicListKey=topicSearchTablePageState) către Portalul de finanțare și licitații
* DIGITAL-2022-SKILLS-02 (Advance Digital Skills) [Link](https://ec.europa.eu/info/funding-tenders/opportunities/portal/screen/opportunities/topic-search;callCode=DIGITAL-2022-SKILLS-02;freeTextSearchKeyword=;matchWholeText=true;typeCodes=1,0;statusCodes=31094501,31094502,31094503;programmePeriod=2021%20-%202027;programCcm2Id=43152860;programDivisionCode=null;focusAreaCode=null;destination=null;mission=null;geographicalZonesCode=null;programmeDivisionProspect=null;startDateLte=null;startDateGte=null;crossCuttingPriorityCode=null;cpvCode=null;performanceOfDelivery=null;sortQuery=sortStatus;orderBy=asc;onlyTenders=false;topicListKey=topicSearchTablePageState) către Portalul de finanțare și licitații
* DIGITAL-2022-GOVTECH-02-FPA (Govtech Incubator FPA) [Link](https://ec.europa.eu/info/funding-tenders/opportunities/portal/screen/opportunities/topic-search;callCode=DIGITAL-2022-GOVTECH-02-FPA;freeTextSearchKeyword=;matchWholeText=true;typeCodes=1,0;statusCodes=31094501,31094502,31094503;programmePeriod=2021%20-%202027;programCcm2Id=43152860;programDivisionCode=null;focusAreaCode=null;destination=null;mission=null;geographicalZonesCode=null;programmeDivisionProspect=null;startDateLte=null;startDateGte=null;crossCuttingPriorityCode=null;cpvCode=null;performanceOfDelivery=null;sortQuery=sortStatus;orderBy=asc;onlyTenders=false;topicListKey=topicSearchTablePageState) către Portalul de finanțare și licitații
* DIGITAL-2022-CULTURAL-02 ( Data for Cultural Heritage) [Link](https://ec.europa.eu/info/funding-tenders/opportunities/portal/screen/opportunities/topic-search;callCode=DIGITAL-2022-CULTURAL-02;freeTextSearchKeyword=;matchWholeText=true;typeCodes=1,0;statusCodes=31094501,31094502,31094503;programmePeriod=2021%20-%202027;programCcm2Id=43152860;programDivisionCode=null;focusAreaCode=null;destination=null;mission=null;geographicalZonesCode=null;programmeDivisionProspect=null;startDateLte=null;startDateGte=null;crossCuttingPriorityCode=null;cpvCode=null;performanceOfDelivery=null;sortQuery=sortStatus;orderBy=asc;onlyTenders=false;topicListKey=topicSearchTablePageState) către Portalul de finanțare și licitații

**Sursa**: <https://digital-strategy.ec.europa.eu/en/news/commission-invest-eu292-million-digital-technologies-and-cybersecurity>

**Pentru mai multe detalii:** [uip@dnsc.ro](mailto:uip@dnsc.ro)

**Persoană de contact pentru presă**: Mihai Rotariu|[mihai.rotariu@dnsc.ro](mailto:mihai.rotariu@dnsc.ro)|0740 066 866